stanford-oval/wikipedia huggingface dataset:
התקפת קורלציה
רמת מתאם

התקפת קורלציה מנצלת את העובדה שקיימת תלות סטטיסטית כלשהי בין זרם המפתח הנוצר מהמחולל לבין פלט אוגר יחיד כלשהו הכלול במחולל. ברמה של סיביות תלות כזו מתרחשת רק אם יש מתאם בין פלט פונקציית השילוב  f של המחולל לאחד מהקלטים  x_{i} שלה, שהוא פלט אחד האוגרים. כלומר עבור כל  x_{i} ההסתברות
 p_{i}=\Pr[f(x_{1},...,x_{n})\neq x_{i}]\neq 1/2
עבור  1\leq i\leq n (כל האוגרים הכלולים במחולל). או לחלופין אם זרם המפתח נקרא  s אזי אומרים שקיים מתאם בין רצף חלקי באורך  t של זרם המפתח המסומן  (s_{t})_{t\geq 0} לבין רצף חלקי  (u_{t})_{t\geq 0} הנוצר מאחד האוגרים שבמחולל. רמת המתאם בין שני הרצפים  s,u נמדדת על ידי פונקציה המחושבת על  N סיביות
 \sum _{t=0}^{N-1}(-1)^{s_{t}+u_{t}{\text{ mod }}2}
והיא משתנה מקרי ממשי בעל התפלגות בינומית עם תוחלת  N(1-2p_{i}) ושונות  4Np_{i}(1-p_{i}) (כאשר  N גדול). אפשר להשוות את ההתפלגות לרמת המתאם הצפויה בין הרצף  s לבין רצף אקראי  (r_{t})_{t\geq 0} בלתי תלוי. כאשר הרצף הוא אקראי בלתי תלוי ב- s ההתפלגות בינומית עם תוחלת צפויה אפס ועם שונות  N. רמת המתאם היא כלי יעיל המאפשר לתוקף להפעיל התקפת כוח גס ישירה בחיפוש אחר המצב הראשוני הנכון של אוגר נתון. ניתן להבחין בין מצב התחלתי נכון למצב התחלתי שגוי, משום שמצפים מערך התחלתי שגוי שיהיה בלתי תלוי סטטיסטית בזרם המפתח, כל תלות סטטיסטית שתמצא תאשש שהמצב ההתחלתי אכן נכון. בפועל ערך כלשהו יתקבל כמצב התחלתי נכון אם רמת המתאם עולה על סף מסוים המחושב בהתבסס על ההסתברות של שתי שגיאות אפשריות, האחת נקראת false alarm והיא מסומנת  P_{f}=2^{L_{i}} והשנייה נקראת הסתברות לאי-הבחנה  P_{n}=1.3\times 10^{-3}. האורך  N שהוא כמות הסיביות המינימלית הדרושה להתקפה, נקבע לפי ההסתברות  p_{i} לעיל והאורכים של האוגרים  L_{i} בהתאמה. ההתקפה דורשת בערך:
 N\simeq \left({\frac {{\sqrt {{\text{ln}}(2^{L_{i}-1})}}+3{\sqrt {2p_{i}(1-p_{i})}}}{{\sqrt {2}}(p_{i}-0.5)}}\right)^{2}
סיביות מפתח. כך שבממוצע מתבצעים  2^{L_{i}-1} ניסיונות. בכל מקרה ההתקפה אפשרית רק אם ההסתברות  p_{i} שונה מחצי. לסיכום ההתקפה מתוארת בפסאודו קוד הבא:
רמת מתאם > פסאודו קוד

קלט: קטע מזרם המפתח  s_{0},s_{1},...,s_{N-1} באורך  N סיביות. כאשר ההסתברות  p_{i} לעיל עבור מחרוזת זו לא שווה לחצי.
פלט: המחרוזת  u_{0},u_{1},...,u_{L_{i}-1} המייצגת את המצב ההתחלתי של האוגר  i.
עבור כל מצב התחלתי אפשרי  u, מפעילים את המחולל ומייצרים את  N הסיביות הבאות של האוגר  i ומחשבים את רמת המתאם בין התוצאה לבין מחרוזת הקלט  s:
 \alpha =\sum _{i=0}^{N-1}(-1)^{s_{t}+u_{t}{\text{ mod }}2}
אם  \alpha  קרוב לתוחלת  N(1-2p_{i}) המחרוזת  u מתקבלת כמצב התחלתי אפשרי, אם לא ממשיכים לנסות עם מחרוזת אחרת.
חסינות מתאם

כדי למנוע התקפת קורלציה צריך לבחור פונקציית שילוב עם תכונה שנקראת 'חסינת-מתאם' (correlation immunity) מ'סדר ראשון' (להלן), כלומר שאין מתאם כלשהו בין פלט הפונקציה לאף אחד מהקלטים שלה. כך שהמפתח בלתי תלוי סטטיסטית בפלט של אוגר כלשהו מהאוגרים הכלולים במחולל וכן כל קלט יכול להיות אפשרי במידה שווה. באופן כללי יותר, התקפת קורלציה סימולטנית על  k אוגרים מתוך  n צריכה לבדוק את רמת המתאם בין זרם המפתח  s לבין הרצף  u שהוא קומבינציה של  k האוגרים באמצעות פונקציה בוליאנית  g של  k משתנים. היות שמתקיים
 \Pr[s_{t}\neq u_{t}]=\Pr[f(x_{1},...,x_{n})\neq g(x_{i_{1}},...,x_{i_{k}})]=p_{g} 
כאשר  f מייצגת את כל האוגרים ואילו  g את  k האוגרים הנבדקים לעומתם. ההתקפה יכולה להצליח רק אם  p_{g}\neq 1/2. מספר האוגרים המינימלי הדרוש כדי שהתקפה סימולטנית כזו תיתכן היא  m+1 כאשר  m הוא הסדר הגבוה ביותר של חסינות המתאם של הפונקציה הבוליאנית. פונקציה בוליאנית של  m+1 משתנים המספקת את הקירוב הטוב ביותר של  f היא פונקציה אפינית  \textstyle \sum _{j=1}^{m+1}x_{i_{j}}+\epsilon . התקפת קורלציה היעילה ביותר היא כזו שמוצאת קורלציה בין  s לבין המחרוזת  u אותה מחשבים על ידי חיבור הפלט של תת-קבוצה  i של אוגרים  i_{1},i_{2},...,i_{m+1} והיא מתאימה להסתברות:
 \Pr[s_{t}\neq u_{t}]={\frac {1}{2}}-{\frac {1}{2^{n+1}}}|{\hat {f}}(t)|
כאשר  n הוא מספר המשתנים של פונקציית השילוב,  t הוא וקטור של  n סיביות שמרכיב ה- i שלו הוא '1' רק אם  i\in \{i_{1},i_{2},...,i_{m+1}\} והפונקציה  {\hat {f}} מייצגת טרנספורמציית וואלש של  f (נקראת גם התמרת פורייה בדידה) אותה מחשבים על ידי  \textstyle \sum _{x\in f}(-1)^{f(x)\oplus x\cdot u}. המסקנה שכדי להעלות את סיבוכיות התקפת הקורלציה רצוי שפונקציית השילוב של המחולל תהיה מסדר גבוה של 'חסינות-מתאם' וכן אי-ליניאריות גבוהה. או במילים אחרות שהפונקציה  {\hat {f}} תהיה נמוכה מעל כל הווקטורים  t עם משקל בינארי נמוך.
חסינות מתאם > סדר חסינות

סדר  m של חסינות מתאם פירושו 'מקסימום קורלציה' בין פלט פונקציה בוליאנית  f עם  n משתנים לבין תת-קבוצה שלה  i של  m משתנים. מקסימום קורלציה מחושבת על ידי  \textstyle C_{f}(i)=2^{-n}{\text{max}}_{g\in {\mathcal {F}}_{i}}\sum _{x\in F_{2}^{n}}(-1)^{f(x)\oplus g(x)} כאשר  {\mathcal {F}}_{i} היא פונקציה בוליאנית של  n המשתנים  x_{j} כאשר  j\in i. הסימן  F_{2}^{n} פירושו קבוצת כל הווקטורים הבינאריים  (x_{1},...,x_{n}) באורך  n מעל השדה  F_{2}.
לקריאה נוספת

Bruce Schneier. Applied Cryptography: Protocols, Algorithms and Source Code in C, Second Edition. John Wiley & Sons, Inc. 1996. ISBN 0-471-12845-7. Page 382 of section 16.4: Stream Ciphers Using LFSRs.
אנציקלופדיה לקריפטוגרפיה ואבטחת מידע
הערות שוליים

↑  T. Siegenthaler (September 1984). "Correlation-Immunity of Nonlinear Combining Functions for Cryptographic Applications". IEEE Transactions on Information Theory
ויסקי מהאי איילה

מזקקות הויסקי באי איילה
המושג ויסקי מאיילה מתייחס לקבוצת סוגי ויסקי המיוצר באי איילה בסקוטלנד. זאת כחלק מהחלוקה המסורתית של הוויסקי הסקוטי לארבע קבוצות גאוגרפיות עיקריות. באי איילה, הקטן ודל האוכלוסייה פועלות תשע מזקקות ויסקי. ריכוז זה של מזקקות ויסקי הביא לפריחת "תיירות ויסקי" לאי. באיילה מתקיים פסטיבל ויסקי שנתי בחודש מאי הכולל טעימות ומופעים של מוזיקה סקוטית מסורתית. הוויסקי מאיילה ידוע בטעמו המעושן והכבולי.
היסטוריה

בשנת 1644 הוטל מס על ויסקי בסקוטלנד והדבר הביא לפריחה בייצור בלתי חוקי של המשקה שהתרכז בהיילנדס ובאיים דוגמת איילה.
עם איחוד הכתרים האנגלי והסקוטי, עברו רבות מהמזקקות בשפלה הסקוטית להרים ולאיים כדי להימנע מתשלום מס לבית המלוכה האנגלי. החל משנת 1823, כשייצור הוויסקי בסקוטלנד הפך לחוקי, מזקקות שהסכימו להיכנע למיסוי הכבד של הכובשים סבלו מהתנכלות השכנים הנזעמים, אבל מזקקות על האיים ההברידיים ובראשן מזקקות איילה הספיקו להתבסס לפני שחוק מיסוי הוויסקי נכנס לתוקף גם באיים עשרות שנים אחרי כן, ובשל טעמם המיוחד היו חשובים לתעשיית הבלנדים.
האי הידוע גם בפולקלור בתור "האי מוכה הסופות" מכיל מרבצים גדולים של כבול, ומלבד שיחי האברש הטיפוסיים לטעם של כבול סקוטי (למשל באזור ספייסייד), הכבול באיילה מכיל גם אצות ומלח ים שנשטפים על אדמתו בסופות החורף. ריח היוד והמלח החזק שבמאלט של מזקקת לפרויג, גרמו לו להיות מוכר כשיקוי רפואי, והוא היה הוויסקי הסקוטי היחיד שיובא חוקית ונמכר בארצות הברית בתקופת היובש.
בעבר פעלו באי מזקקות רבות יותר, אך רבות נסגרו במשך השנים. לאחרונה רואה התעשייה התעוררות, שוקי ויסקי חדשים נפתחים בסין ובהודו ותיירות הוויסקי פורחת באיילה - למרבית המזקקות מרכז מבקרים מפואר. מזקקות ארדבג וברוכלאדי נפתחו מחדש, ומזקקת פורט אלן נמצאת בבנייה מחודשת. בשטחה של פורט אלן הוקם מפעל ההלתתה של תאגיד דיאג'יו המשרת את כל מזקקות האי.
מאפיינים

ויסקי מהאי איילה מפורסם בטעמו המעושן אך מאפיין זה אינו הכרחי בכל המזקקות. בעוד שמעט מאוד מזקקות בסקוטלנד מלתתות שעורה במקום, בלפרויג עדיין מלתתים כ-30% מהשעורה לבד, כדי להגיע לרמות עישון גבוהות יותר (57 חלקים למיליון - ppm) ולתת שעושן בכבול הייחודי ללפרויג, הנותן למשקה את הטעם הייחודי. מזקקות אחרות מסתפקות ב-45ppm (ארדבג), 35ppm (לגבולין) או 2ppm בלבד (בונהאבן).
כיום

בשנת 2005 הוקמה מזקקת קילכומן החדשה באי, שהחלה לזקק ב-2006. המזקקה הצעירה היא הראשונה שמוקמת באיילה מזה 124 שנה, והוקמה בצורת מזקקת-חווה מסורתית, תוך ניסיון לייצר את כל הלתת מקומית ומהשעורה המקומית. למרות תקלה של שרפה שעיכבה את התהליך, ומעבר לשימוש חלקי בלתת ממפעל ההלתתה המרכזי של דיאג'ו, מייצרים במקום ויסקי מעושן (20ppm). קילכומן בחרה בכוונה במבנה דוד זיקוק שישמר כיאות את העישון שבלתת, ולמרות העלויות הכבדות בחרה בדוד זיקוק קטן מאוד (2,070 ליטר בלבד), דוד שכנראה קטן יותר מזה של מזקקת אדרדור שמפרסמת את עצמה עדיין בתור המזקקה הקטנה בסקוטלנד.
מבשלות ידועות

ארדבג
בוומור
בונהאבן
ברוכלאדי
לגבולין
לפרויג
קאול אילה
קילכומן
מבחר מותגי ויסקי המזוקקים באי איילה
החממה הפדגוגית

החממה הפדגוגית היא פלטפורמה של המזכירות הפדגוגית במשרד החינוך, לפיתוח רעיונות ויוזמות להעמקת הלמידה ולגיוון ההערכה בבחינות הבגרות ובלמידה.
פלטפורמת החממה הפדגוגית מאפשרת לקהילת אנשי החינוך: מנהלים, מורים ומפקחי מקצועות הנלמדים במערכת החינוך (א'-יב') להציע יוזמות ממירות-בגרות או להצטרף ליוזמות קיימות. הפלטפורמה נבנתה בשיתוף אנשי אקדמיה כגון: פרופסור יורם הרפז ופרופסור ענת זוהר. מייסד החממה הפדגוגית הוא ד"ר משה וינשטוק.
רציונל

התוכנית ללמידה משמעותית מובילה למהלך של שינוי בתהליכי הוראה, למידה והערכה, שמטרתו להפוך את חוויית הלמידה לרלוונטית, מעוררת מעורבות רגשית ומעודדת אקטיביות בלמידה בקרב התלמידים.
בעקבות כך נולדו בשיח החינוכי יוזמות המקודמות ממטה משרד החינוך וגם העולות מהשטח – מבתי הספר. בתוך התהליך של הטמעת השינויים מתרחשת קבלה ובחינה מתמדת של משובים מהשטח. מורים מנוסים וצעירים יכולים לתרום להטמעה מוצלחת דרך מתן משוב ובאמצעות הצעת יוזמות מקומיות שיוכיחו הצלחה בבתי הספר.
החממה הפדגוגית מספקת תשתית ליצירת דיאלוג פורה בין המזכירות הפדגוגית לבין המנהלים והמורים הנמצאים בחזית החינוכית. תשתית זו באה לטייב את התהליך, לתעד יוזמות מקומיות מוצלחות ולהפיץ אותן לבתי ספר נוספים.
מטרות החממה הפדגוגית הן לשפר את ההוראה והלמידה בכיתה כך שיקדמו ידע, שיתרחש בהם מפגש עם התכנים, שיכללו מעורבות, הפנמת ערכים והשפעה על התפתחות אישיותו של התלמיד. להפוך את התלמיד מפסיבי לאקטיבי, לעודד את המורים ליוזמות פדגוגיות, לחזק את כישוריהם של התלמידים להתמודדות עם אתגרים ממציאות חייהם, ובנוסף לאפשר למידה מהתנסות שתהווה למידה חווייתית וערכית.
יוזמות > שאלות הנוגעות לעמ"ר

עמ"ר - שילוב ערכים מעורבות ורלוונטיות בבחינות הבגרות והמיצ"ב. ברוב בחינות הבגרות ישולבו, בהיקף של לפחות 5 נקודות, שאלות מסדר חשיבה מסדר גבוה העוסקות בערכים, מעודדות מעורבות אישית והן רלוונטיות לתלמיד.
יוזמות > הערכה ממירת בגרות (תמר)

במסגרת תוכנית זו מורים ותלמידים יכולים להמיר בגרות במקצועות החובה בהערכה חלופית כגון למידה בדרך החקר, למידה מבוססת פרויקטים, תלקיט ועוד. התוכנית משלבת היבחנות בית ספרית בהיקף של 50% וחלופה בהערכה הממירה 50%.
יוזמות > תוכניות לימודים ייחודיות

כתיבה והפעלה של תוכנית לימודית ייחודית כדרך למימוש ולהעצמה של אוטונומיה פדגוגית בבית הספר. תוכנית לימודים ייחודית מאפשרת למורים בחטיבה העליונה לפתח וללמד תוכנית לימודים בתחום דעת נבחר ולבחון את תלמידיהם בבחינת בגרות שנכתבת ונבדקת על-ידם.
יוזמות > קידום בחינות בגרות מתוקשבות

החל משנת תשע"ז פיתחה והפעילה המזכירות הפדגוגית מערך בחינות בגרות מתוקשבות במקצועות החובה: היסטוריה ממלכתי, לשון, תנ"ך ממלכתי, ספרות ממלכתי דתי ועברית לדוברי ערבית. מהלך זה הגיע לאחר הפעלה במשך שנים רבות של בחינות בגרות מתוקשבות במקצועות בחירה כגון ביולוגיה, גאוגרפיה, היסטוריה מורחב וכימיה.
הבחינות המתוקשבות משלבות פריטים עתירי מדיה כגון סרטונים, מפות שכבתיות וסימולציות ומזמנות למידה רב-חושית, חווייתית ורלוונטית ללומדים. מטרת המעבר להערכה מתוקשבת היא עידוד ושימוש מיטבי בטכנולוגיה בתהליכי הוראה ולמידה כחלק מהתאמת מערכת החינוך למאה ה-21.
יוזמות > פיתוח מקצועי מקוון – איחוד וייחוד

מודל מקוּון לפיתוח מקצועי, המכוּון ללמידה משמעותית בתחומי הדעת. מודל זה מהווה מסלול נוסף על שני המסלולים העיקריים הקיימים:
מסלול דיסציפלינרי, שבו מורי כל תחום דעת לומדים תכנים ומיומנויות בתחום הדעת.
מסלול כללי (גנרי), חוצה דיסציפלינות, שבו עובדי הוראה עוברים תהליכי פיתוח מקצועי בנושאים חינוכיים מגוונים הכוללים גם מיומנויות הוראה-למידה.
יוזמות > יוזמות חדשות של תחומי דעת

במהלך שנת הלימודים תשע"ז מורים וצוותי הוראה התחילו להשתלב בחממה הפדגוגית, והציעו חלופות כדוגמת תוכנית סחל"ב בתחום הדעת היסטוריה ממלכתי, הכוללת דרכי הוראה, למידה והערכה מגוונות ואף בחינת בגרות עם חומר פתוח.
לקריאה נוספת

סחל"ב באתר משרד החינוך, אוקטובר 2016
האפיפיור הנבחר סטפנוס

ערך זה עוסק באפיפיור-הנבחר השני שנקרא סטפנוס אך מת טרם תחילת כהונתו. אם התכוונתם למשמעות אחרת, ראו .
האפיפיור הנבחר סטפנוס (באיטלקית: Stephen; מת ב-25 במרץ 752) אמור היה לרשת את זכריה על כס האפיפיור. בחלק מהרשימות לא נמנה סטפנוס עם האפיפיורים ובשנת 1959 נמחק שמו מן הרשימה הרשמית של האפיפיורים, אך היסטוריונים רבים מונים אותו ברשימה.
סטפנוס נבחר לאפיפיור עם מותו של האפיפיור הקודם ב־23 במרץ 752. שלושה ימים מאוחר יותר הוא מת משטף דם במוח טרם הכתרתו. בגלל הבלבול בשאלה אם אכן היה סטפנוס אפיפיור ישנו בלבול לעיתים בנוגע למספור אפיפיורים ששמם סטפנוס אחריו. לדוגמה, יורשו, סטפנוס גם הוא, רשום לעיתים כסטפנוס השני או השלישי, כשהגרסה הנוספת בסוגריים.
התושב (ספר)

|  מידע כללי |
| --- | --- |
 מאת:  זכר פרילפין 
 שפת המקור:  רוסית 
 סוגה:  רומן 
 מקום התרחשות:  מחנה סולובקי 
 תקופת התרחשות:  שנות ה-20 של המאה ה-20 
 הוצאה
 תאריך הוצאה:  2014 
 פרסים
 בולשאיה קניגה (2014) 
 
"התושב" («Обитель») הוא רומן מאת הסופר הרוסי זכר פרילפין על החיים במחנה הגולאג סולובקי. הרומן פורסם בשנת 2014 על ידי AST. באותה שנה זכה הסופר בפרס בולשאיה קניגה עבור הרומן, ובשנת 2016 הפך לחתן פרס ממשלת רוסיה בתחום התרבות.
הרומן עובד לסדרת קולנוע באותו שם.
דמויות

ארטיום - צעיר בן 27 שנה שהגיע למחנה סולובקי בסוף שנות העשרים
אייכמניס הוא ראש המחנה. אב-טיפוס - אייכמנס
גלינה - אב-טיפוס - גלינה קוצ'רנקו, אהובתו של אייכמנס (יומנה מופיע בנספח לרומן)
מיטיה שצ'לקאשוב - אב טיפוס - ליכצ'וב
נוגטב - ראש המחנה. אב-טיפוס - אלסנטר נוגטב
פרנקל - אב-טיפוס - פרנקל
בוריס לוקיאנוביץ' - אב טיפוס - סולונביץ'
האב יוהאן - איש דת אורתודוקסי
אפאנסייב - משורר לנינגרדי שהורשע בתסיסה אנטי-סובייטית
וסילי פטרוביץ'
אבדיי סיבצב - איש מקאזאן, איש הצבא האדום לשעבר
לז'שניקוב - קוזאק
בורצב - קצין מצבא קולצ'ק
משה סולומונוביץ'
חסאייב - צ'צ'ני
קוצ'רבה - גאורגית, שומרת במחנה
קראפין - שוטר לשעבר
עיבודים

באוגוסט 2016 נודע כי אלכסנדר ולדינסקי (שביים את הגאוגרף שתה את העולם ואת חי) יעבד סדרה המבוססת על הרומן. הצילומים החלו באוגוסט 2018. על התסריט עמלו זכר פרילפין ואלכסנדר ולדינסקי. הצילומים נערכו במחוזות וולוגדה, לנינגרד ויארוסלבל. בצילומים נטלו חלק סרגיי בזרוקוב, ולדימיר סטקלוב, ויקטור רקוב, יבגני טקאצ'וק, אלכסנדרה רביונוק, ויקטור דוברונרובוב, יורי קוזנצוב ואיגור צ'רנביץ' בסדרה בת עונה אחת שמורכבת משמונה פרקים.
הערות שוליים

↑  «Обитель», Захар Прилепин
↑  Режиссёр Александр Велединский экранизирует роман Захара Прилепина «Обитель»
↑  "Роман Захара Прилепина «Обитель» будет экранизирован". tvkultura.ru. נבדק ב-2018-10-29.
↑  "Сергей Безруков рассказал о первом дне съёмок сериала «Обитель» по роману Прилепина". eg.ru. נבדק ב-2018-10-29.
↑  "В Ярославской области пройдут съёмки «Обители»". yarnews.net. נבדק ב-2018-10-29.
↑  "В Ярославской области пройдут съёмки фильма по роману Захара Прилепина". yar.mk.ru. נבדק ב-2018-10-29.
הים הטירני

| --- | --- |

 מידע כללי
 מיקום:  Western Mediterranean 
 סוג:  ים 
 מידות
 שטח:  275,000 קילומטר רבוע
 מידע נוסף
 נהר מזין:  טיבר, Picentino river, Petrace, Oso, Pietracorbara, Poggiolo, Oreto River, Mingardo, Lambro (Campania), Noce, Lava, Marro, Luri, Lagunienu, סרנו, Ruisseau d'Alistro, Savuto, Stabiacciu, Sisco, Rio Posada, Marangone, Rosmarino, Angitola, Mesima river, Travo, Irno, גריליאנו, Tavignano, אומברונה, Abatesco, Alesani, Alento, Arrone, מרטה, Golo, Volturno, Lao River, Italy, Albegna, Flumendosa, Fiora River, Grande, Bravona, Buccatoggio, Crinisus, Cornia, Dragone River, Fiumorbo, Fium Alto, Bruna, Clanio, Chiola, Bussento, Chiosura, Canale Emissario, Chiarone, Cavu, Tusciano, בפסקה זו 8 רשומות נוספות שטרם תורגמו 
 מדינות באגן הניקוז:  צרפת, איטליה 
 קואורדינטות:  40°N 12°E﻿ / ﻿40°N 12°E﻿ / 40; 12
  (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הליגורי  הים התיכוןהים הטירני(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הליגורי  הים התיכוןהים הטירני
 
הים הטירני (באיטלקית: Mar Tirreno; בצרפתית: Mer Tyrrhénienne; בסיציליאנית: Mari Tirrenu) הוא ים שולי בים התיכון ונמצא מערבית לחצי האי האפניני. הוא גובל בקורסיקה וסרדיניה במערב, בים הליגורי ובארכיפלג הטוסקני בצפון, בטוסקנה, לאציו, קמפניה ובקלבריה במזרח ובסיציליה בדרום. העומק המרבי הוא 3,785 מטר. במיתולוגיה היוונית, שימשו הצוקים המתנשאים מעל הים הטירני כמשכנן של ארבע הרוחות שנשמרו בידי איאולוס (שומר הרוחות). שמו של הים הטירני נגזר מהמסורת היוונית, לפיה המנהיג האטרוסקי "טירנוס" הוביל את האטרוסקים מאזור לידיה לחצי האי האפניני. המחקר המודרני לא מצא הוכחות חד משמעיות למוצא האטרוסקים.
הים הטירני נמצא ליד השבר האירופו-אפריקאי ולכן קרקעיתו מלאה בשלשלות הרים והרי געש (כולל מרסילי), חלקם פעילים. הרוחות הנושבות בו הן המיסטרל מעמק הרון, ליבקיו מדרום מערב ושירוקו ואוסטרו מהדרום.
חמישה מצרי ים מובילים אל הים הטירני:
מצר מסינה בין סיציליה וקלבריה אשר בקצה המגף האיטלקי ורוחבו כשלושה קילומטר.
תעלת קורסיקה בין איטליה וקורסיקה, כ-80 ק"מ בקירוב.
מצר בוניפאצ'יו בין קורסיקה לסרדיניה ורוחבו כאחד עשר קילומטר.
מצר חסר שם בין סרדיניה לתוניסיה בן 200 ק"מ.
מצר סיציליה בין תוניסיה וסיציליה כ-160 ק"מ בקירוב.
ז'אן ניקולס

ז'אן ניקולס (בצרפתית: Jean Edouard Marie Nicolas; ‏9 ביוני 1913 – 8 בספטמבר 1978) היה כדורגלן צרפתי, ששיחק בעמדת החלוץ.
ביוגרפיה

ניקולס נולד ב-9 ביוני 1913 בנאנטר שבצרפת. בצעירותו שיחק ונשאר במועדון רואן עד סוף הקריירה שלו, שם כבש בצרורות בשנות ה-30 של המאה העשרים. בגלל יכולת הכיבוש הגבוהה שלו ניקולס נכלל בסגל נבחרת צרפת כבר בגיל 19, בזמן שרואן עוד שיחקה בליגה השנייה בצרפת. ניקולס כבש 54 ו-30 שערים בעונות 1933/34 ו-1934/35 בהתאמה. ב-1936 קבוצתו זכתה בליגה השנייה בה כבשה 119 שערים לאורך העונה, 45 מהם כבש ניקולס לבדו בעוד שגם חבריו להתקפה, רוג'ר ריו, מרסו לרמיין וקארל דורספקט האוסטרי כבשו לא מעט. בשלוש השנים שלאחר מכן עד פרוץ מלחמת העולם השנייה רואן שיחקה בליגה הבכירה מ-1937. באותה שנה כבש ניקולס 27 שערים וב-1938 סיים כמלך שערי הליגה עם 26 שערים, 7 מהם נכבשו במשחק נגד ואלנסיין, שיא אישי לשחקן בליגה הראשונה שרק אנדרה אבגלן עשה זאת גם.
ניקולס ערך את הופעת הבכורה שלו במדי נבחרת צרפת בניצחון 0–4 על אוסטריה ב-1933. הוא היה צריך להילחם על עמדתו עם רוג'ר קורטויס מסושו. לקראת מונדיאל 1934 כבש רביעייה במשחק העלייה שלה נגד לוקסמבורג במוקדמות. בטורניר עצמו כבש נגד אוסטריה בשמינית הגמר בו גם נוצחה והודחה צרפת בהארכה. ארבע שנים אחר כך כבש צמד באותו שלב במונדיאל 1938 נגד בלגיה. גם בטורניר זה היה הודחה על ידי אוסטריה, הפעם ברבע הגמר. ניקולס ערך בסך 25 הופעות בהם כבש 21 שערים לפני פרישתו מהנבחרת ב-1938.
הים הדרומי (הירח)

| --- | --- |

 מידע כללי
 סוג:  ים ירחי 
 על שם:  דרום 
 נתונים ומידות
 אורך:  997 ק"מ 
 מיקום
 מיקום:  LQ28 
 גוף שמיימי:  הירח
 קואורדינטות:  47°46′S 91°59′E﻿ / ﻿47.77°S 91.99°E﻿ / -47.77; 91.99
  (למפת הירח מוגדלת) הים הדרומי(למפת הירח רגילה) הים הדרומי
 
הים הדרומי. במרכז התמונה ניתן לראות את מכתש ג'נר ובשמאל התמונה את מכתש לם.
הים הדרומי או הים האוסטרלי (בלטינית: Mare Australe - "מארה אוסטרלה") הוא ים ירחי הממוקם בדרום מזרח הצד הקרוב של הירח. קוטרו של הים הדרומי 693 ק"מ, וחלקו המזרחי נמצא בצד הרחוק של הירח. את החלק המזרחי של הים הדרומי ניתן לראות מכדור הארץ בזמן ליברציה.
בדומה ליתר ימות הירח, אין מדובר בימה אלא בעמק המכוסה בזלת.
הים הדרומי ממוקם בקואורדינטות סלנוגרפיות 38.9° דרום, 93.0° מזרח.
גאולוגיה

האגן בו מוקם הים הדרומי נוצר בעידן הפרה-נקטריאני. הבזלת כיסתה את העמק ויצרה את הים במהלך העידן ההאימבריאני העליון.
על פני הים הדרומי מספר מכתשים ובהם מכתש ג'נר ומכתש לם.
ז'אן מרטינו

| --- | --- |

 לידה:  11 בינואר 1910 הרובע השישי של ליון, צרפת 
 פטירה:  1 במרץ 1976 (בגיל 66) ניי-סיר-סן, צרפת 
 שם לידה:  Jean Francisque Étienne Martinon 
 מוקד פעילות:  צרפת 
 תקופת הפעילות:  מ-1951 
 מקום לימודים:  Regional Conservatory of Lyon, הקונסרבטואר של פריז 
 זרם:  מוזיקה קלאסית 
 סוגה:  אופרה, מוזיקה קלאסית, מוזיקה ליטורגית 
 שפה מועדפת:  צרפתית 
 כלי נגינה:  כינור 
 חברת תקליטים:  EMI, RCA ויקטור, פיליפס רקורדס 
 פרופיל ב-IMDb
 
ז'אן מרטינו (בצרפתית: Jean Martinon;‏
10 בינואר 1910 – 1 במרץ 1976) היה מנצח ומלחין צרפתי.
קורות חיים

מרטינו נולד בליון, שם החל בלימודיו, ונסע לפריז להשתלם בקומפוזיציה אצל אלבר רוסל ובניצוח אצל שארל מינש ורוז'ה דזורמיה. הוא שירת בצבא צרפת במלחמת העולם השנייה ונלקח בשבי בשנת 1940. בתקופת שביו הלחין יצירות כמו "שירת השבויים". בשנת 1943 הוא יצר מוזיקה לסרט "כוחות נסתרים".
אחרי המלחמה התמנה מרטינו למנצח תזמורת הקונסרבטואר של פריז ובשנת 1946 למנצח הפילהרמונית של בורדו. תזמורות אחרות, שעמן עמד בקשרי עבודה, היו התזמורת הסימפונית של שיקגו, תזמורת דיסלדורף, התזמורת הלאומית של צרפת, התזמורת הפילהרמונית הישראלית, הפילהרמונית של לונדון ועוד.
הרפרטואר שלו התמקד ביצירות מראשית המאה ה-20, משל מלחינים צרפתים ורוסים.
בביצועי הבכורה של הקונצ'רטי שלו לכינור ולצ'לו ניגנו הנריק שרינג ופייר פורנייה, בהתאמה.
האלבומים הנמכרים ביותר בכל הזמנים באירופה

מאז 1996, הפדרציה הבין-לאומית לתעשייה הפונוגרפית (IFPI) העניקה את פרסי הפלטינה של אירופה עבור אלבומים שנמכרו בכלפחות מיליון עותקים ביבשת.
רק אלבומים שיצאו ב-1 בינואר 1994 או לאחר מכן זכאים לפרס. זוהי רשימת האלבומים הנמכרים ביותר באירופה, לאחר שקיבלו את תואר הפלטינה המחומשת או יותר.
האלבומים > פלטינה 10×

| שנה | אמנ/ית | אלבום | חברת תקליטים | מכירות | תארים |
| --- | --- | --- | --- | --- | --- |
| 1997 | סלין דיון | Let's Talk About Love | אפיק | 10,000,000 | פלטינה 10× |
| 2011 | אדל | 21 | קולומביה/אקס-אל | 10,000,000 | פלטינה 10× |
האלבומים > פלטינה 9×

| שנה | אמנ/ית | אלבום | חברת תקליטים | מכירות | תארים |
| --- | --- | --- | --- | --- | --- |
| 1996 | סלין דיון | Falling into You | אפיק | 9,000,000 | פלטינה 9× |
| 2000 | הביטלס | 1 | קפיטול | 9,000,000 | פלטינה 9× |
האלבומים > פלטינה 8×

| שנה | אמנ/ית | אלבום | חברת תקליטים | מכירות | תארים |
| --- | --- | --- | --- | --- | --- |
| 1995 | סלין דיון | D'eux | אפיק | 8,000,000 | פלטינה 8× |
| 2006 | איימי ויינהאוס | Back to Black | איילנד | 8,000,000 | פלטינה 8× |
| 1994 | בון ג'ובי | Cross Road | מרקורי | 8,000,000 | פלטינה 8× |
| 1996 | ספייס גירלז | Spice | וירג'ין | 8,000,000 | פלטינה 8× |
האלבומים > פלטינה 7×

| שנה | אמנ/ית | אלבום | חברת תקליטים | מכירות | תארים |
| --- | --- | --- | --- | --- | --- |
| 1995 | אלאניס מוריסט | Jagged Little Pill | מאבריק | 7,000,000 | פלטינה 7× |
| 1998 | מדונה | Ray of Light | מאבריק/האחים וורנר | 7,000,000 | פלטינה 7× |
| 2002 | נורה ג'ונס | Come Away with Me | בלו נוט | 7,000,000 | פלטינה 7× |
| 1997 | שאניה טוויין | Come On Over | מרקורי נאשוויל | 7,000,000 | פלטינה 7× |
| 1998 | U2 | The Best of 1980–1990 | איילנד | 7,000,000 | פלטינה 7× |
האלבומים > פלטינה 6×

| שנה | אמנ/ית | אלבום | חברת תקליטים | מכירות | תארים |
| --- | --- | --- | --- | --- | --- |
| 1997 | אנדראה בוצ'לי | Romanza | איילנד/יוניברסל | 6,000,000 | פלטינה 6× |
| 1997 | הקורס | Talk on Corners | אטלנטיק | 6,000,000 | פלטינה 6× |
| 1996 | פוג'יז | The Score | ראפהאוס/קולומביה | 6,000,000 | פלטינה 6× |
| 2000 | אמינם | The Marshall Mathers LP | אפטרמת' | 6,000,000 | פלטינה 6× |
| 1998 | ג'ורג' מייקל | Ladies & Gentlemen: The Best of George Michael | סוני | 6,000,000 | פלטינה 6× |
| 2004 | ג'יימס בלאנט | Back to Bedlam | אטלנטיק | 6,000,000 | פלטינה 6× |
| 1995 | מייקל ג'קסון | HIStory: Past, Present and Future, Book I | אפיק | 6,000,000 | פלטינה 6× |
| 1995 | אואזיס | (What's The Story) Morning Glory? | קריאיישן | 6,000,000 | פלטינה 6× |
| 2004 | רובי ויליאמס | Greatest Hits | EMI/קרייסליס | 6,000,000 | פלטינה 6× |
| 2001 | רובי ויליאמס | Swing When You're Winning | EMI/קרייסליס | 6,000,000 | פלטינה 6× |
| 1999 | סנטנה | Supernatural | אריסטה | 6,000,000 | פלטינה 6× |